รัฐบาลไทย-ข่าวทำเนียบรัฐบาล-บสย. เผยผลดำเนินงาน 11 เดือน ค้ำประกันสินเชื่อ  75,000 ล้านบาท หนุนรายย่อยได้สินเชื่อ สร้างสถิติสูงสุดเป็นประวัติการณ์ 106,196 ราย
วันพุธที่ 6 ธันวาคม 2560
บสย. เผยผลดําเนินงาน 11 เดือน ค้ําประกันสินเชื่อ  75,000 ล้านบาท หนุนรายย่อยได้สินเชื่อ สร้างสถิติสูงสุดเป็นประวัติการณ์ 106,196 ราย
ผลดําเนินงานค้ําประกันสินเชื่อ บสย.ในรอบ 11 เดือน (1ม.ค.- 30 พ.ย.) ยังขยายตัวต่อเนื่อง มียอดอนุมัติค้ําประกันสินเชื่อ 75,428  ล้านบาท  ขณะที่การให้ความช่วยเหลือผู้ประกอบการ SMEs เข้าถึงสินเชื่อสูงสุดเป็นประวัติการณ์ 106,196 ราย เกินเป้าหมายที่วางไว้
นายนิธิศ มนุญพร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ผลดําเนินงานค้ําประกันสินเชื่อ บสย.ในรอบ 11 เดือน (1ม.ค.- 30 พ.ย.) ยังขยายตัวต่อเนื่อง มียอดอนุมัติค้ําประกันสินเชื่อ 75,428 ล้านบาท ขณะที่การให้ความช่วยเหลือผู้ประกอบการ SMEs เข้าถึงสินเชื่อสูงสุดเป็นประวัติการณ์ 106,196 ราย เกินเป้าหมายที่วางไว้ ซึ่งเป็นผลจากมาตรการของรัฐบาลและความร่วมมือจากพันธมิตรสถาบันการเงิน และความต้องการสินเชื่อยังคงเพิ่มขึ้นอย่างต่อเนื่อง โดยเฉพาะอย่างยิ่ง สินเชื่อดอกเบี้ยต่ํา จากสถาบันการเงิน และฟรีค่าธรรมเนียมค้ําประกัน 4 ปีแรก ที่ได้รับความสนใจจากผู้ประกอบการ SMEs
โครงการค้ําประกันสินเชื่อที่ประสบความสําเร็จของบสย. ในรอบ 11 เดือน ได้แก่
1.โครงการค้ําประกันสินเชื่อ SMEs ทวีทุน (PGS 6) มียอดอนุมัติค้ําประกันสินเชื่อ กว่า 17,000 ล้านบาท ช่วยผู้ประกอบการรายใหม่เข้าถึงสินเชื่อกว่า 6,607 ราย
2. โครงการค้ําประะกันสินเชื่อ SMEs ทวีทุน (PGS 6) ปรับปรุงใหม่ มียอดอนุมัติค้ําประกันสินเชื่อรวมกว่า 25,000 ล้านบาท ช่วยผู้ประกอบการรายใหม่ เข้าถึงสินเชื่อ กว่า 5,720 ราย
3.โครงการค้ําประกันสินเชื่อ SMEs Transformation Loan ร่วมกับ ธนาคารพัฒนาวิสาหกิจขนาดกลางและขนาดย่อม แห่งประเทศไทย (ธพว.) มียอดอนุมัติค้ําประกันสินเชื่อกว่า 12,400 ล้านบาท ช่วยผู้ประกอบการเข้าถึงสินเชื่อกว่า 3,736 ราย
4.โครงการค้ําประกันสินเชื่อรายย่อย (Micro Entrepreneurs) ระยะ2 มียอดอนุมัติค้ําประกันสินเชื่อ 7,071 ล้านบาท ช่วยผู้ประกอบการรายใหม่เข้าถึงสินเชื่อ 85,306 ราย
นอกจากนี้ บสย.ยังได้อนุมัติวงเงินค้ําประกันสินเชื่อผ่านโครงการค้ําประกันสินเชื่ออื่น ๆ อาทิ TCG Renew รวมวงเงิน กว่า 6,700 ล้านบาท โครงการค้ําประกันสินเชื่อแบบรายสถาบันวงเงินกว่า 4,000 ล้านบาท โครงการค้ําประกันสินเชื่ออุทกภัยภาคใต้ วงเงินกว่า 1,600 ล้านบาท โครงการค้ําประกันสินเชื่ออุทกภัยและภัยพิบัติ ร่วมกับ ธนาคารพัฒนาวิสาหกิจขนาดกลางและขนาดย่อม แห่งประเทศไทย วงเงินกว่า 551 ล้านบาท และโครงการค้ําประกันสินเชื่อ Start up & Innovation วงเงินกว่า 108 ล้านบาท
นายนิธิศ กล่าวว่า ผลการดําเนินงานที่ผ่านมา เป็นไปตามเป้าหมายตามแผนงานวิสาหกิจ โดยเฉพาะอย่างยิ่งการให้ความช่วยเหลือผู้ประกอบการเข้าถึงสินเชื่อได้มากกว่า 1 แสนราย สร้างสถิติใหม่สูงสุดเป็นประวัติการณ์ เกินเป้าหมายที่วางไว้ เช่นเดียวกับ ยอดอนุมัติค้ําประกันสินเชื่อ ที่คาดว่าจะเป็นไปตามเป้าหมายตามแผนวิสาหิจ 86,000 ล้านบาทภายในสิ้นปีนี้
ทั้งนี้ ในรอบ 11 เดือนที่ผ่านมา บสย.ได้ดําเนินกลยุทธ์เชิงรุก ร่วมกับ 18 ธนาคารพันธมิตร ทั้งส่วนกลางและส่วนภูมิภาค เพื่อช่วยผู้ประกอบการ SMEs เข้าถึงสินเชื่อให้ได้ตามเป้าหมาย ผ่านโครงการต่างงๆ อาทิ โครงการกระตุ้นการค้ําประกันสินเชื่อร่วมกับธนาคารพันธมิตร ในโครงการค้ําประกันสินเชื่อ SMEs ทวีทุน (PGS6) ปรับปรุงใหม่ โครงการค้ําประกันสินเชื่อรา ยย่อย โครงการมหกรรมเข้าถึงแหล่งเงินทุนทั่วประเทศ โครงการเสริมสร้างความรู้ทางการเงิน
นอกจากนี้ บสย. ยังได้ติดตามผลการดําเนินงานอย่างใกล้ชิดร่วมกับธนาคารพันธมิตร สมาคมธนาคารไทย ในโครงการค้ําประกันสินเชื่อ PGS 6 ปรับปรุงใหม่ และการปรับปรุงแนวทางการทํางานร่วมกันกับธนาคารเพื่อเพิ่มโอกาสการเข้าถึงสินเชื่อ คาดว่าภายในสิ้นปีนี้จะมีมาตรการใหม่เพื่อช่วยผู้ประกอบการ SMEs เข้าถึงสินเชื่อเพื่อเป็นของขวัญปีใหม่ โดยขณะนี้ บสย. กําลังอยู่ในระหว่างการเตรียมแผนงานมาตรการค้ําประกันสินเชื่อเพื่อนําเสนอต่อรัฐบาล
บรรษัทประกันสินเชื่ออุตสาหกรรมขนาดย่อม  ศูนย์ลูกค้าสัมพันธ์ 0-2890-9999
ชนิญญา สันสมภาค 081-860-7477   chaninya@tcg.or.th
ศรัญยู ตันติเสรี 091-771-2885   saranyu@tcg.or.th
วิชุดา ก้องกีรติ 089-605-9870  wichuda@tcg.or.th
www.facebook.com/tcg.or.th www.tcg.or.th